เดอะคอส์

เดอะคอส์ (The Corrs) เป็นวงดนตรี 4 พี่น้องจากประเทศไอร์แลนด์ มียอดขายอัลบั้มกว่า 30 ล้านแผ่นทั่วโลก โดยมีเพลงดังอย่าง What Can I Do, Dreams และ Breathless เป็นต้น ในปี 2005 เดอะคอส์ ได้รับพระราชทานเครื่องราชอิสริยาภรณ์ (MBE) จากสมเด็จพระราชินีนาถเอลิซาเบธที่ 2 เนื่องจากความสามารถทางดนตรี รวมถึงการออกแสดงหรือทำกิจกรรมเพื่อหาเงินช่วยเหลือในงานการกุศลต่าง ๆ

**สมาชิก**
ทั้ง 4 พี่น้องเกิดใน ดันดอล์ก มณฑลเลาท์ ประเทศไอร์แลนด์ เป็นลูกของนักดนตรี เจอร์รี่ กับ จีน คอร์ และเป็นหลานของ ปีเตอร์ คอร์ (มีศักดิ์เป็นลุง) อดีตนักฟุตบอลอาชีพที่เคยเล่นให้กับสโมสรเอฟเวอร์ตัน และทีมชาติไอร์แลนด์- จิม คอร์ (ชื่อจริง: เจมส์ สตีเวน อิกเนเชียส คอร์, เกิดเมื่อ 31 กรกฎาคม ค.ศ. 1964) สมาชิกที่อายุมากที่สุดในวง เล่นกีตาร์, คีย์บอร์ด, เปียโน และร้องประสาน- ชารอน คอร์ (ชื่อจริง: ชารอน เฮลกา คอร์, เกิดเมื่อ 24 มีนาคม ค.ศ. 1970) เล่นไวโอลิน และร้องประสาน - แคโรไลน์ คอร์ (ชื่อจริง: แคโรไลน์ จอร์จีนา คอร์, เกิดเมื่อ 17 มีนาคม ค.ศ. 1973) เล่นกลอง, bodhrán, แทมบูรีน, เพอร์คัชชัน, เปียโน และร้องประสาน- แอนเดรีย คอร์ (ชื่อจริง: แอนเดรีย เจน คอร์, เกิดเมื่อ 17 พฤษภาคม ค.ศ. 1974) ร้องนำ และเล่น tin whistle
ช่วงปลายปี 1995 ทางวงได้เพิ่มนักดนตรีอีก 2 คนคือ แอนโธนี เดรนแนน (กีตาร์) และ คีธ ดัฟฟี (กีตาร์เบส) ต่อมาในช่วงปี 2004 เจสัน ดัฟฟี น้องชายของ คีธ ดัฟฟี ได้เข้าวงมาเล่นกลองและเพอร์คัชชันแทนในช่วงที่แคโรไลน์ไม่สามารถเล่นกลอง หรือไปร่วมออกทัวร์คอนเสิร์ตได้ และมี คีแรน ไคลี เล่นแอกคอร์เดียน กับ คีย์บอร์ด

**ประวัติ**
เนื่องจากพ่อและแม่เป็นนักร้องนักดนตรี ทั้ง 4 พี่น้องจึงได้คลุกคลีอยู่กับดนตรีมาตั้งแต่สมัยเด็ก ๆ พวกเขาได้รับการสอนเปียโนจากเจอร์รี ผู้เป็นพ่อ และมักฝึกร้องเพลง-เล่นดนตรีกันในห้องนอนของจิม พี่ชายคนโตอยู่เสมอ ในปี 1990 สี่พี่น้องได้เริ่มก่อตั้งวง เดอะคอส์ ขึ้น เพื่อเข้ารับการทดสอบคัดเลือกตัวแสดงประกอบสำหรับเข้าฉากในภาพยนตร์เรื่อง The Commitments ของผู้กำกับ อลัน ปาร์คเกอร์ โดยจิม ชารอน แคโรไลน์ รับบทเล็ก ๆ เป็นวงดนตรีไอริชในเรื่อง ส่วนแอนเดรีย ได้แสดงเป็นน้องสาวของพระเอก และมีบทพูดด้วยเล็กน้อย จากผลงานชิ้นนี้ทำให้พวกเขาได้พบกับ จอห์น ฮิวจ์ส ผู้รับหน้าที่จัดหาตัวแสดงให้กับภาพยนตร์ในขณะนั้น และกลายเป็นผู้จัดการของวง  เดอะคอส์ ในเวลาต่อมา
4 พี่น้อง เดอะคอส์ เริ่มประสบความสำเร็จจากการได้แสดงเพลง "Runaway" ซิงเกิลแรกของพวกเขาในรายการ The Late Late Show ในช่วงปี 1993 แต่อย่างไรก็ตาม นอกจากในบ้านเกิดอย่างไอร์แลนด์แล้ว ชื่อเสียงของวงก็ยังไม่เป็นที่รู้จักมากนัก จนกระทั่งในปี 1994 เมื่อ จีน เคนเนดี สมิธ เอกอัคราชทูตอเมริกันประจำประเทศได้เห็นการแสดงของ เดอะคอส์ ที่บาร์เวียลานซ์มิวสิค ในเมืองดับลิน เธอจึงเชิญให้พวกเขาไปแสดงในงานฟุตบอลโลกปี 1994 ที่เมืองบอสตัน สหรัฐอเมริกา โดยก่อนถึงกำหนดกลับไอร์แลนด์ ทั้ง 4 พี่น้องได้ใช้เวลาระหว่างนั้น ตระเวนหาบริษัทแผ่นเสียงที่สนใจจะรับพวกเขาไว้ในสังกัด ซึ่งเจสัน ฟลอม รองประธานบริษัทแอตแลนติกเรคคอร์ดส ในเครือวอร์เนอร์มิวสิกกรุ๊ป แสดงท่าทีให้ความสนใจพวกเขา นี่จึงเป็นส่วนที่ทำให้ เดอะคอส์ ได้พบกับ เดวิด ฟอสเตอร์ โปรดิวเซอร์และนักแต่งเพลงผู้มีชื่อเสียง จากนั้นก็ได้เซ็นสัญญาเข้าเป็นศิลปินในสังกัดแอตแลนติกเรคคอร์ดส รวมทั้งได้แสดงเป็นวงเปิดในคอนเสิร์ตเวิลด์ทัวร์ของ เซลิน ดิออน ในปี 1996 ด้วย
อัลบั้มแรก Forgiven, Not Forgotten ประสบความสำเร็จเป็นอย่างมากในไอร์แลนด์ ออสเตรเลีย สเปน และสวีเดน นอกจากนี้ยังได้ข้ามมาดังในอังกฤษ และแคนาดาด้วย
ในปี 1997 อัลบั้ม Talk On Corners นอกจากจะประสบความสำเร็จในไอร์แลนด์แล้ว ยังดังในอังกฤษด้วยยอดขายระดับ 9 Platinum ขึ้นอันดับ 1 บนชาร์ตอัลบั้มในประเทศอังกฤษ รวมถึงในประเทศอื่น ๆ และมียอดขายถึงหลัก Gold ในสหรัฐอเมริกา อัลบั้มนี้มีเพลงดังอย่าง "Dreams" เพลงเก่าของ ฟลีทวูด แมค, "What Can I Do?" และ "So Young"
ในปี 2000 อัลบั้ม In Blue มีเพลงฮิตอันดับ 1 ในอังกฤษเพลงแรกของวง คือเพลง "Breathless" 
ในปี 2001 ออกอัลบั้มรวมฮิต Best of The Corrs ซึ่งมีเพลง "All The Love In The World" และ "Would You Be Happier"
ไฟล์:TheCorrs.jpg|thumb|225px|(จากซ้ายไปขวา) ชารอน แอนเดรีย และจิม ในคอนเสิร์ตที่กรุงเจนีวา เมื่อปี 2004
ในปี 2004 กับอัลบั้มชุดที่ 4 Borrowed Heaven มีเพลงฮิตอันดับ 6 ในอังกฤษเพลง "Summer Sunshine"
เดอะคอส์ ยังได้อัดเสียงร่วมกับ จอช โกรแบน ในเพลง Canto Alla Vita นอกจากนี้ยังได้ร่วมงานกับศิลปินดัง ๆ อย่าง ร็อด สจวร์ต, อเลฮานโดร แซนส์, รอน วู้ด จากวง เดอะโรลลิ่งสโตนส์, เชอริล โครว์ ในเพลง "C'mon, C'mon" และ โบโน จากวง U2
ในปี 2005 ออกอัลบั้ม Home เป็นอัลบั้มเพลงแบบไอริชดั้งเดิม ซึ่งส่วนใหญ่คัดมาจากหนังสือเพลงที่แม่ของ 4 พี่น้องซึ่งเสียชีวิตไปแล้วเขียนเอาไว้
กรกฎาคม 2005 เดอะคอส์ ได้ร่วมคอนเสิร์ตระดับโลก Live 8 ที่เมืองเอดินบะระ โดยได้ร่วมแสดงกับ โบโน ในเพลง "One" ด้วย
มีนาคม 2006 เดอะคอส์ ตัดสินใจหยุดพักงานเพลง เนื่องจากอยากมีเวลาให้กับครอบครัว และแยกย้ายกันไปทำงานในด้านอื่น ๆ

**ผลงาน**
ดูรายละเอียดที่ ผลงานของเดอะคอส์

**สตูดิโออัลบั้ม**
 Forgiven, Not Forgotten (1995)- Talk On Corners (1997)- In Blue (2000)- Borrowed Heaven (2004)- Home (2005)- White Light (2015)- Jupiter Calling (2017)

**อัลบั้มรวม**
 The Best of The Corrs (2001)- Dreams: The Ultimate Corrs Collection (2006)

**อัลบั้มแสดงสด**
 The Corrs - Live (1997) - ออกวางขายในญี่ปุ่นเท่านั้น- The Corrs Unplugged (1999)- VH1 Presents: The Corrs, Live In Dublin (2002) - ออกวางขายในอเมริกาเท่านั้น

**รางวัล**
รางวัลทางดนตรีที่ เดอะคอส์ เคยได้รับ
ค.ศ. 1993- กุมภาพันธ์ : CARA Awards - Best New Comers
ค.ศ. 1996- มีนาคม : IRMA Awards - Best New Irish Act
ค.ศ. 1997- พฤศจิกายน : Premios Amigo - Best International Album (Forgiven, Not Forgotten)- ธันวาคม : Irish National Entertainment Awards - Best Irish Group
ค.ศ. 1998- พฤศจิกายน : Premios Amigo - Best International Group, Best International Album (Talk On Corners)- ธันวาคม : HMV Awards - HMV International Awards
ค.ศ. 1999- กุมภาพันธ์ : Brit Awards - Best International Group- พฤษภาคม : World Music Awards - World's Biggest-Selling Irish Act- ตุลาคม : Heineken-Hot Press Awards - Best Live Performance In Ireland by an Irish Act (Live at Landsdowne Road), Best Female Singer (แอนเดรีย)
ค.ศ. 2000- เมษายน : Capital FM's London Awards - London's Favourite International Group- มิถุนายน : Singapore Radio Music Awards - Best Pop Group- พฤศจิกายน : My VH1 Music Awards - Best Kept Secret
ค.ศ. 2001- มกราคม : NRJ Music Awards - Best International Band- เมษายน : Capital FM's London Awards - Concert Capital Award
ค.ศ. 2002- เมษายน : HotPress Irish Music Awards - Industry Awards (จอห์น ฮิวจ์ส), Rory Gallagher Musician Awards (แคโรไลน์), Best Pop Act- กันยายน : BMI Awards (2001 Pop Award)
ค.ศ. 2003- กุมภาพันธ์ : Irish World Awards - Best International Pop Act
ค.ศ. 2004- สิงหาคม : Big Buzz Awards - The Pepsi Award For Best Irish Act
ค.ศ. 2005- กันยายน : Big Buzz Awards - Best Irish Pop Act - พฤศจิกายน : Ondas Awards - Special Jury Award

**อ้างอิง**
  "The Corrs ตระกูลคนเก่ง"fix-attempted=yes , นิตยสาร Starpics, 1998 - อนุรักษ์ หุตะสิงห์,  Discography: The Corrsfix-attempted=yes , นิตยสาร POP ฉบับที่ 49

**แหล่งข้อมูลอื่น**
  เว็บไซต์อย่างเป็นทางการ date=2005-03-02 

หมวดหมู่:กลุ่มดนตรีออลเทอร์นาทิฟร็อกสัญชาติไอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2533
หมวดหมู่:บุคคลจากดันดอล์ก
หมวดหมู่:วงกลุ่มสี่สัญชาติไอร์แลนด์